จริงๆมากินร้านนี้นานมากแล้ว ซัก 2 ปีกว่าๆได้ เป็นร้านที่บรรยากาศดี ตกแต่งร้านสวย ไม่ต้องไปไกลถึงเขาใหญ่ก็ฟินได้ โดยเฉพาะหน้าหนาว นั่งโซนเอาท์ดอร์ ฟังดนตรีสด มีความสุขดีค่ะ พอดีวันนี้เข้าเวปมาเห็นร้านนี้ขึ้นอยู่หน้าแรก นึกขึ้นได้ว่าเคยไปกิน เลยรีวิวซักหน่อยค่ะ ไปมา 4 ครั้ง ครั้งแรกประทับใจมาก เหมือนสั่งโดนแต่ของอร่อยๆ ครั้งที่ 2 กับ 3 สั่งคล้ายๆเมนูเดิม ก็ยังปลื้มอยู่ ครั้งสุดท้าย ไม่ค่อยโออะ ดันไปสั่งอะไรใหม่ๆที่ไม่เคยลองหลายเมนู โดยเฉพาะเมนูอิตาเลี่ยนที่ไม่เคยสั่ง เซ็งเลย เดี๋ยวจะแจกแจงให้ฟังแต่ละเมนูเท่าที่จำได้ละกันค่ะ ว่าอะไรโอและไม่โอบ้าง 

พล่าปลาแซลม่อน อร่อยมากค่ะ  แซลม่อนสดแล่บางคลุกเคล้ากับเครื่องพล่า แซ่บเวอร์ 

สเต็กปลากระพง เนื้อนุ่ม แน่น หอม ย่างมากำลังดี แต่ซอสราดรสชาติปะแล่มๆงะ

ซี่โครงหมูย่าง กับซอสบาบีคิว หอมกลิ่นย่างๆมาเลย เนื้อเหนียวนุ่มกำลังดี ซอสอร่อย

ไส้กรอกทัสคานี เฉยๆ ถึง ไม่ค่อยอร่อย อะ 

มันฝรั่งบด  มันนนนน อร่อยยยย มากกกกก หอมเนย เนื้อเนียนละเอียด รสกลมกล่อม น้ำเกรวี่ก็โอเค ตอนแรกได้กินคู่กับสเต็ก แล้วมันอร่อย เลยสั่งต่างหากมากินอีก 1 ที่ มาเป็นชามเลยค่ะ สะใจดี

ปูนิ่มทอดกระเทียม ใช้ได้ค่ะ กรอบนอกนุ่มใน ได้เนื้อปู หอมกระเทียม ซอสที่ราดมาอร่อยดี

ทัสคานีคาโบนาร่า จืด และ เลี่ยน

ต้มยำกุ้ง เข้มข้นถึงใจ แซ่บครบรสดี

หอยเชลล์พันเบคอน หอยชิ้นปานกลางไม่เล็กไม่ใหญ่ ห่อเบคอนกริลมาหอมอ่อนๆเข้ากันกับหอย

สรุปค่ะ เท่าที่จำได้เราว่าร้านนี้ทำอาหารไทยอร่อยกว่าอิตาเลี่ยนนะ อิตาเลี่ยนจะอร่อยเป็นบางเมนู ยกให้กับบรรยากาศ การตกแต่งร้านของเค้าค่ะ แถมมีดนตรีสดเพราะๆให้ฟัง ถ้าเข้าหน้าหนาว ว่าจะไปอีกซักรอบ
